ייצוגים בהוראה – Representations of Practice

|  |  |
| --- | --- |
| **קהל יעד** | **מובילי מובילים קהילות מקצועיות לומדות** |
| מטרות המפגש | * היכרות עם ייצוגי הוראה מגוונים
* שיוך סוגיה למעגל הלמידה בקהילה מקצועית לומדת
* נימוק בחירת ייצוג לניתוח בקהילה מקצועית לומדת
 |
| מיקום הסדנה ברצף המפגשים  | סדנה שנייה בקהילות מקצועיות לומדות חדשותסדנה להעמקת מחזור הלמידה בקהילות מקצועיות קיימות |
| עזרים נדרשים | * [מצגת מלווה](https://mod.macam.ac.il/wp-content/uploads/sites/52/2020/06/PPT.pdf)
* [דף התנסות](https://mod.macam.ac.il/wp-content/uploads/sites/52/2020/06/experience-page.pdf)
* [כרטיסי "ייצוגים בהוראה"](https://mod.macam.ac.il/cards-65x130mm/)
* [דף מרכז](https://mod.macam.ac.il/poster-a1/)
 |
| משך המפגש | 90 דקות |

תוכן עניינים

[מה ייצוגים מייצגים? (10 דקות) 2](#_Toc25228309)

[מטרות (5 דקות) 2](#_Toc25228310)

[ייצוגים בהוראה (60 דקות) 2](#_Toc25228311)

[סיכום (10 דקות) 7](#_Toc25228312)

מהלך הסדנה

|  |  |
| --- | --- |
| מה ייצוגים מייצגים? (10 דקות) |  |
| פתיח | פתח.י את המפגש והציג.י את עצמך במקרה שנדרש משחק היכרות בחר.י באחת מהחלופות, או בכל משחק קצר אחר1. שם המשתתף.ת והודעת ה-WhatsApp האחרונה שקיבל (כל משתתף.ת בוחר.ת איזו הודעה להציג (2. שם וסיפור קצר על אחד המפתחות בצרור המפתחות של המשתתף.ת |
| הגדרה של מושג הייצוגים (שקף 2) | בקש.י ממשתתף.ת להקריא חלק מהשיר "ויקיפדיה", שכתבו קרן פלס וחנן בן ארי. שאל.י: מדוע בחרנו לפתוח דווקא בשיר הזה למפגש בנושא "ייצוגים בהוראה"?לאחר שהמשתתפים יענו הסבירו כי אנו שונים זה מזה, וכי הרעיון המנחה ב"ייצוגים בהוראה" הוא ללמוד ולהשליך מן הפרט אל הכלל ולקבל כלים להתמודדות, אך לא מהכלל אל הפרט. |
| מטרות (5 דקות) |  |
|  | notice_v3 הציג.י את מטרות הסדנה* היכרות עם ייצוגי הוראה מגוונים
* שיוך סוגיה למעגל הלמידה בקהילה מקצועית לומדת
* נימוק בחירת ייצוג לניתוח בקהילה מקצועית לומדת

notice_v3 תאמו ציפיות בנוגע לאופן שבו הסדנה תתנהל (דיון, פתיחות, התנסות וכד'), והדגישו כי כולם מוזמנים לקחת בה חלק פעיל. |
| ייצוגים בהוראה (60 דקות) |
| עקרונות מנחים (שקף 3)15 דקות  | notice_v3בקהילה מקצועית לומדת המשתתפים.ות חוקרים את הפרקטיקה שלהם תוך התמקדות בשאלה "מה התלמידים למדו?". בכדי ללמוד על למידת התלמידים יש צורך בייצוגי הוראה אותם מתחקרים. נהוג לנהל את התהליך הזה על פי מעגל למידה.  להרחבה ניתן לקרוא את המאמר באתר השקפה <http://hashkafa.macam.ac.il/learning_cycle/> שאלו: מה היא הסיבה לכך שעיקרון זה הוא מעגלי, כפי שמוצג לפניכם, ולא תהליך שהואtop down ?notice_v3מטרתו של הפיתוח המקצועי המסורתי היא לסייע לאנשי מקצוע לשפר את הידע והמומחיות שלהם, בדרך כלל בעזרת מומחה שמנחה אותם כיצד לפעול.לעומת זאת, מעגלי למידה מזמנים מודל אחר של התפתחות מקצועית, ובו אנשי מקצוע מאתגרים אלה את אלה ותומכים אלה באלה בחפשם אחר דרכים חדשות וטובות יותר לבצע את עבודתם. הדגש במעגליי למידה הוא על שיפור הידע המעשי בדרך של חקירה אישית (מה אני עושה?) ולא בעצת מומחה (מה לדעתך אני צריך.ה לעשות?) |
| עקרונות הלמידה | עברו על החלקים במעגל הלמידה והסבירו **בקצרה** על כל רכיב. ציינו כי נרחיב את היריעה על כל חלק בהמשך היום או בסדנאות המשך.1. **הגדרת הסוגיה**

ראשית עליכם לבחור נושא שאתם מעוניינים להתמקד בו. הנושא צריך להיות בתחום המעסיק אתכם ונמצא במקום גבוה בסדר העדיפויות שלכם, וגם כזה שיש ביכולתכם להשפיע עליו. בנושא שנבחר יש לזהות ולהגדיר סוגיה או בעיה שאתם מעוניינים לפעול ביחס אליה. להלן העקרונות המרכזיים בהגדרת הסוגיה:* מציבה שאלה אמיתית ורלוונטית
* המשתתפים מוכנים להתגייס לדיון בסוגיה ולגלות מעורבות בה
* פתרון הסוגיה יביא לשיפור כלשהו, גם אם קטן, בעשייה שלכם
* פתרון הסוגיה ישפיע על תוצריה (למידת התלמידים, אקלים כיתה וכדומה)
1. **בחירת ייצוגים ועדויות**

אילו עדויות אתם יכולים לאסוף כדי לנתח את הסוגיה ו/או להעריך את השפעתה?זהו הסט השני של נתונים שנאסף במסגרת מעגל הלמידה. הראשון שימש להגדרת הסוגיה ולהדגמתה; הנוכחי ישמש לניתוח ולפרשנות. אם בכוונתכם לבחון תוכנית פעולה בחרו את הייצוגיםהמתאימים בטרם יישומה ואִספו אותם במהלך מעגל הלמידה.על כך נרחיב היום בסדנה1. **ניתוח ייצוגים ועדויות**

כיצד מנתחים ומסבירים את העדויות?אופן הניתוח של הייצוגים והעדויות תלוי בסוגיה שבה עוסק מחזור הלמידה ובסוג הייצוג, לכן קשה לתת "מתכון" לכך.1. **הסקת מסקנות ותכנון מחדש**

כיצד משנים את הפרקטיקה לאור התהליך?הסקת המסקנות היא השלב האחרון במחזור הלמידה. המסקנות נובעות מחיבור בין טענות שונות או בינן לבין ידע קודם. מסקנה יכולה להיות הכללה, ניסוח של דפוס חוזר, או חיבור הטענות למסקנות שעלו מניתוחים קודמים או למושגים תאורטיים. המסקנות צריכות להוביל להצעות ולהחלטות מעשיות לשיפור הפרקטיקה, כלומר לתכנון מחדש. תכנון מחדש יכול לשמש כר פורה למחזור למידה חדש, שיתמקד בבחינת המסקנות ובשכלולן. ייתכן כמובן גם מצב שבו במהלך מחזור(י) הלמידה מצטברות עדויות להשפעה חיובית, והן מובילות להמשך השימוש בפרקטיקה שגובשה.אך בכך לא מסתיים התהליך. הטיפול בסוגיה אחת עשוי להעלות סוגיות נוספות, ואלו מצידן עשויות גם הן לעורר שאלות. זהו טיבם של מחזור הלמידה ושל פרקטיקה מקצועית: הם אינם חותרים לסיום, אלא לשיפור מתמשך. זה גם מה שעושה את מחזור הלמידה למתודולוגיה עוצמתית לשיפור הפרקטיקה – הוא דוחף אותנו לחשוב, לשאול ולבחון את העשייה שלנו כל הזמן. |
| למידה עם ייצוגים – representations of practice (שקף 5) | ייצוג הוא תיעוד של עבודת המורה או התלמיד בכיתה, המשמש להצגה מחוץ לכיתה לצורך התפתחות מקצועית או מחקר. בהגדרה מקיפה מעט יותר ייצוג הוא "כל חומר שמייצג הוראה לטובת הצורך של המשתתפים להגיע לתובנה בנוגע לסוגיה שדנים בה, לטובת קידום מחקר חינוכי או התפתחות מקצועית כמורה" (Herbst & Chazan, 2011).בשקף אנחנו רואים כי הלמידה היא מעגלית (שוב (😊 ומובילה לשיפור ולהתמקצעות מתמידים של המורה ושל התלמיד.המחקר מראה כי בלמידה שמטרתה היא שיפור ההוראה כדאי לשאוף להשתמש בייצוגים שהם ממוקדים ועשירים:1. ממוקדים: בבעיה/סוגיה או בנושא מוגדר שבו אנו מבקשים להשתפר, ולכן בדרך כלל גם ממוקדים בקטע שיעור ספציפי אחד. 2. תיאור עובדתי עשיר: חושפים כמה שיותר עובדות בזמן ההתרחשות, או את הרקע של ההתרחשות המוצגת. תיאור כזה מאפשר למשתתפים להצביע על התרחשויות שייתכן שהמורה לא ראה בעצמו. |
| דוגמאות קונקרטיות ואותנטיות של הוראה ולמידה (שקף 6) | notice_v3הציגו את הדוגמאות האפשריות של הוראה.question_v3 אילו דוגמאות נוספות שמייצגות סוגיות של הוראה ולמידה ניתן להביא לקהילה?notice_v3 לאחר איסוף הדוגמאות ציין.י כי כל דוגמה שהמשתתפות מביאות לקהילה היא רלוונטית כל עוד היא תואמת את ההגדרה שניסחנו: הבעיה היא ספציפית, והתוצרים חושפים כמה שיותר עובדות – ולא תחושות. |
| מה נדרש ממני? (שקף 7) | notice_v3 ציין.י כי שיטת עבודה כזאת אכן דורשת מן המורה יותר. מדוע אפוא שתעשה משהו כזה? איך מתמודדים לבד עם ים המקרים?notice_v3 המטרה היא לצאת מאזור הנוחות למקום שמאפשר למידה ושיפור מתמידים, ויש כמה דרכים לעשות זאת:1. אתגור של הסטטוס קוו – "תמיד עשיתי כך ולכן אמשיך"; "זה תמיד עובד" – מאפשר לבחון מחדש ולנסות דברים אחרים
2. אימוץ דרכי הוראה שמשפרות ומסייעות בפועל (ולא כי זה נראה "מגניב")
3. ניטור אחר השיפור בלמידה של התלמידים
4. שינוי ושיפור ההוראה בהתאם להשפעה על התלמידים
 |
| התנסות בייצוגי הוראה (שקף 8) | כעת נעבוד יחד כקבוצה: ניקח מקרה מבחן אחד וניישם עליו את המודל (של מעגל הלמידה והתנסות בייצוגי הוראה).יש לעבוד עם **"דף התנסות"** המלווה את התהליך.question_v3בחרו סוגיה בחרו בסוגיה שתהיה מוסכמת על כל חברי הקבוצה ותואמת את העקרונות שצוינו לעיל:* מציבה שאלה אמיתית על משהו שחשוב לכם
* המשתתפים מוכנים להתגייס לדיון בסוגיה ולגלות מעורבות בה
* פתרון הסוגיה יביא לשיפור כלשהו, גם אם קטן, בעשייה שלכם
* פתרון הסוגיה ישפיע על תוצריה (למידת התלמידים, אקלים כיתה וכדומה)

question_v3 על המשתתפים לברר איזה ידע חסר לכם להתמודד עם הסוגיה? איך יוכלו להשלים ידע זה? |
| בניית תוכנית פעולה 15 דקות | notice_v3 בקשו מהקבוצה לכתוב תוכנית הוראה להתמודדות עם הסוגיה: מה הם השלבים הקריטיים בתוכנית אשר תיתן מענה מקיף לדילמה, ומה הן הדרכים לפתירתה באופן המקיף ביותר? |
| מבחן המציאות | ביצוע התוכנית יכול להיעשות בפועל מול תלמידים ולהמשיך לאחר קבלת משוב מהם, או באמצעות בחירת ייצוגי הוראה של משימות הוראה כגון מערכי שיעור, מבחנים ועוד. |
| בחירת ייצוגים | חלק.י לכל חברי הקבוצה את כרטיסי הייצוגים מתוך ערכת הכרטיסים.notice_v3כל משתתף.ת בקבוצה מציג.ה בתורו.ה ייצוג אחד שלדעתו.ה מתאים לסוגיה, מניח.ה את הכרטיס על גבי פלקט הייצוגים ומציינ.ת מה אפשר ללמוד מייצוג זה ומה אי אפשר ללמוד ממנו. כאשר הפלקט מלא על חברי הקבוצה לבחור יחד, כקבוצה, עד שלושה ייצוגים, ולנמק את הבחירה.מה נוכל ללמוד מבחירה בסוגיה זו?בזמן שהקבוצה עובדת על המנחה לעבור בין המשתתפות, לחדד את הייצוגים הכתובים על הכרטיסיות המונחות על הרצפה, ובתוך כך לשאול שאלות מנחות: "האם זה רלוונטי לסוגיה? האם יש משהו מתאים יותר?" |
| סיכום (10 דקות) |  |
| סבב pick-up  | notice_v3 במפגש היום הכרנו שני כלים חשובים לקהילה מקצועית לומדת: (1) מחזור הלמידה באופן כללי; (2) רכיב הייצוגים בהוראה כחלק ממחזור הלמידה.question_v3בסבב או בצורת פופקורן (כל מי שרוצה בכך משתף בסדר אקראי): מה תזכרו מהמפגש הזה בעוד שנה? מה תוכלו ליישם מכך בקהילה שלכם.ן? |